
Lansare de carte „Înapoi la Eleusis”, de Anița Vulcan Grigoriu, la Biblioteca Județeană Vrancea

Consiliul Județean Vrancea, prin Biblioteca Județeană „Duiliu Zamfirescu” Vrancea invită publicul iubitor de literatură vineri, 20 noiembrie 2026, începând cu ora 17.00, la lansarea cărții „Înapoi la Eleusis”, semnată de scriitoarea Anița Vulcan Grigoriu.
Drumul său literar a început în 2016, odată cu volumul de proză scurtă Omul-poveste, apărut la Editura Ars Docendi. A urmat, în 2024, romanul Fata cu aluniță, apărut la Editura Tracus Arte, iar în 2025 s-a numărat printre câștigătorii unui concurs de povestiri, cu textul Roșu anticar.
Cartea continuă universul început în Fata cu aluniță, dar deschide și noi perspective asupra unei teme fundamentale: întoarcerea la sine prin recuperarea rădăcinilor.
Despre volumul „Înapoi la Eleusis”, apărut la Editura Tracus Arte și universul său literar vor vorbi invitații: prof. Ionelia Burghelea și prof. Nina-Elena Plopeanu, într-un dialog moderat de Oana-Raluca Boian, managerul Bibliotecii Județene „Duiliu Zamfirescu” Vrancea.
Evenimentul se va desfășura la Sala de lectură a Bibliotecii Județene „Duiliu Zamfirescu” Vrancea, situată în incinta Muzeului Vrancei (fostul Tribunal), din strada Cuza-Vodă nr. 8.
Prin organizarea acestor întâlniri, Biblioteca Județeană „Duiliu Zamfirescu” Vrancea își reafirmă misiunea de a susține creația literară contemporană, de a aduce scriitorii mai aproape de comunitate și de a oferi publicului prilejul unor întâlniri autentice cu literatura și oamenii ei.
Vă așteptăm cu drag!

Suntem peste tot, pentru tine!

